เป็นรูมาตอยด์ห้ามทานอะไรบ้างคะ
สวัสดีค่ะ โรคข้ออักเสบรูมาตอยด์ คือภาวะข้ออักเสบชนิดหนึ่งที่เกิดมาจากการที่ระบบภูมิคุ้มกันในร่างกายทำงานผิดปกติและไปทำลายอวัยวะต่าง ๆ ในร่างกายตัวเอง เช่นข้อ อาการมักมาด้วยการปวด บวม แดงของข้อเล็กๆเช่นข้อนิ้วมือ อาจเกิดขึ้นหลังจากที่ร่างกายไม่ได้เคลื่อนไหวนานๆ เช่น ตอนตื่นนอนในตอนเช้า หรือนั่งเป็นเวลานาน ๆ เป็นต้นโดยการรักษาคือการใช้ยาด้วยยาปรับเปลี่ยนการดำเนินโรค (Disease Modifiying Antirheumatic Drugs หรือ DMARDs) รวมไปถึงการักษาด้วยยาอื่น ๆเช่นยาแก้ปวด หรือสเตียรอยด์ในช่วงที่โรคกำเริบมากไม่ได้มีอาหารต้องห้ามชัดเจนในภาวะดังกล่าวค่ะ เน้นรับประทานอาหารสุกสะอาดให้ครบ 5 หมู่ งดอาหารหมักดองและเครื่องดื่มแอลกอฮอล์ หลีกเลี่ยงพฤติกรรมที่ต้องใช้ข้อมาก ๆ